Net na Benno se verjaardag in Januarie sien ek en Arne die advertensie vir die Jack Russell bastertjies. Benno was lankal vol planne vir sy eie hondjie, en op die ingewing van die oomblik bel ons die nommer. 'n Paar ure later word Survivor deel van ons gesin. Sy naam is Survivor, word ons vertel, "omdat hy die aand van sy geboorte buite vergeet is, en eers die volgende dag daar gekry is."